“Nobank kredit tashkilotlarida jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish bo‘yicha ichki nazorat qoidalarini tasdiqlash haqida”gi qarorga o‘zgartirish va qo‘shimchalar kiritish to‘g‘ri

O‘zbekiston Respublikasining “O‘zbekiston Respublikasining Markaziy banki to‘g‘risida” (O‘zbekiston Respublikasi Oliy Majlisining Axborotnomasi, 1995-y., 12-son, 247-modda), “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish to‘g‘risida” (O‘zbekiston Respublikasi qonun hujjatlari to‘plami, 2004-y., 43-son, 451-modda) hamda “O‘zbekiston Respublikasining ayrim qonun hujjatlariga o‘zgartish va qo‘shimchalar kiritish to‘g‘risida”gi (O‘zbekiston Respublikasi qonun hujjatlari to‘plami, 2013-y., 1-son, 1-modda) qonunlariga muvofiq O‘zbekiston Respublikasi Markaziy banki Boshqaruvi va O‘zbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamenti qaror qiladilar: 
 1. O‘zbekiston Respublikasi Markaziy banki Boshqaruvi va O‘zbekiston Respublikasi Bosh prokuraturasi huzuridagi Soliq, valyutaga oid jinoyatlarga va jinoiy daromadlarni legallashtirishga qarshi kurashish departamentining 2009-yil 13-oktabrdagi 23/5, 31-sonli “Nobank kredit tashkilotlarida jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish bo‘yicha ichki nazorat qoidalarini tasdiqlash haqida”gi qaroriga (ro‘yxat raqami 2027, 2009-yil 28-oktabr) (O‘zbekiston Respublikasi qonun hujjatlari to‘plami, 2009-y., 44-son, 476-modda) ilovaga muvofiq o‘zgartirish va qo‘shimchalar kiritilsin. 
 2. Mazkur qaror rasmiy e’lon qilingan kundan e’tiboran kuchga kiradi.
 1. Qarorning muqaddimasidan “Kredit uyushmalari to‘g‘risida” (O‘zbekiston Respublikasi Oliy Majlisining Axborotnomasi, 2002-y., 4-5-son, 65-modda),” degan so‘zlar chiqarib tashlansin.
 2. Qoidalarda:
 a) 1-banddan “Kredit uyushmalari to‘g‘risida” (O‘zbekiston Respublikasi Oliy Majlisining Axborotnomasi, 2002-y., 4-5-son, 65-modda),” degan so‘zlar chiqarib tashlansin.
 b) 2-bandda:
 ikkinchi xatboshidan “kredit uyushmasi,” degan so‘zlar chiqarib tashlansin;
 yigirma birinchi xatboshi quyidagi tahrirda bayon etilsin:
 “jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish sohasidagi xalqaro hamkorlikda ishtirok etmayotgan davlatlar – Jinoiy daromadlarni legallashtirishga qarshi kurashish bo‘yicha moliyaviy choralarni ishlab chiqish guruhining rasmiy bayonotlarida xalqaro moliyaviy tizimga xavf tug‘diruvchi hamda jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish tizimlarida strategik kamchiliklari mavjud deb belgilangan davlatlar yoki hududlar;”; 
 v) 4-bandda:
 quyidagi mazmundagi o‘n ikkinchi xatboshi bilan to‘ldirilsin:
 “nobank kredit tashkilotlari faoliyatidagi jinoiy faoliyatdan olingan daromadlarni legallashtirishga va terrorizmni moliyalashtirishga oid xatarlarni aniqlash, baholash va ularni kamaytirish bo‘yicha tegishli choralarni ko‘rish;”;
 o‘n ikkinchi xatboshi o‘n uchinchi xatboshi deb hisoblansin;
 g) 5-bandning beshinchi xatboshisi quyidagi tahrirda bayon etilsin:
 “O‘zbekiston Respublikasi Markaziy banki (bundan buyon matnda Markaziy bank deb yuritiladi), Departamentning vakolatli xodimlari, nobank kredit tashkilotining ichki audit xizmati xodimlari va tashqi auditorlar tomonidan o‘tkazilgan tekshiruv jarayonida ichki nazorat tizimini tashkillashtirish va uning faoliyatida aniqlangan kamchiliklarni bartaraf etilishini monitoring qilish;”;
 d) 6-bandda: 
 birinchi xatboshidan “har yili,” hamda “va tasdiqlashi” degan so‘zlar chiqarib tashlansin;
 sakkizinchi va to‘qqizinchi xatboshilar quyidagi tahrirda bayon etilsin:
 “jinoiy faoliyatdan olingan daromadlarni legallashtirishga va terrorizmni moliyalashtirishga oid xatarlarni aniqlash, baholash, ularni kamaytirish va rasmiylashtirish bo‘yicha tegishli choralarni ko‘rish tartibi hamda qonun hujjatlariga zid bo‘lmagan boshqa qoidalar. 
 Nobank kredit tashkilotining ichki qoidalari mazkur Qoidalarga muvofiq bo‘lishi hamda aniqlangan xatarlar va ularning bahosidan kelib chiqib tuzilishi kerak. Ichki qoidalar, ularga kiritilgan o‘zgartirish va qo‘shimchalar nobank kredit tashkilotining oliy boshqaruv organi yoki kuzatuv kengashi tomonidan tasdiqlanadi.”;
 e) 11-bandning ikkinchi xatboshisi quyidagi tahrirda bayon etilsin:
 “nobank kredit tashkilotlari faoliyati sohasidagi jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish to‘g‘risidagi qonun hujjatlari talablarini bilish;”;
 j) 16-bandda:
 quyidagi mazmundagi beshinchi xatboshi bilan to‘ldirilsin:
 “jinoiy faoliyatdan olingan daromadlarni legallashtirishga va terrorizmni moliyalashtirishga oid xatarlarni aniqlash va baholash, ularni rasmiylashtirish va kamaytirish bo‘yicha tegishli choralarni ko‘rish;”; 
 beshinchi xatboshi oltinchi xatboshi deb hisoblansin;
 z) 21-band quyidagi tahrirda bayon etilsin:
 “21. Nobank kredit tashkilotlari quyidagi hollarda mijozlarni lozim darajada tekshirish bo‘yicha mustaqil ravishda chora-tadbirlarni ko‘rishlari kerak:
 a) fuqaroviy-huquqiy munosabatlarga kirishishda, jumladan:
 grant va tekin taqdim qilinuvchi boshqa mablag‘larni olganda;
 qarz va kreditlarni olganda (jalb qilganda);
 ta’sischilar (ishtirokchilar, aksiyadorlar) tarkibiga yangi shaxslar kirganda;
 mijoz operatsiyalarni amalga oshirish bo‘yicha ariza bilan murojaat qilganda;
 uchinchi shaxslar mijozning nobank kredit tashkiloti oldidagi eng kam oylik ish haqi miqdorining 10 baravariga teng yoki undan ortiq bo‘lgan summadagi majburiyatlarini bajarish uchun murojaat qilganida;
 b) mijoz eng kam oylik ish haqi miqdorining 10 baravariga teng yoki undan ortiq bo‘lgan summada bir martalik maslahat yoki axborot xizmatlaridan foydalanishni so‘rab ariza bilan murojaat qilganda;
 v) shubhali operatsiyalar yoki alohida hollarda xabar qilinishi lozim bo‘lgan operatsiyalar amalga oshirilganda;
 g) mijozning shaxsi to‘g‘risida avval olingan ma’lumotlarning to‘g‘riligiga shubhalar mavjud bo‘lganda.”;
 i) 25-banddagi “tanishib chiqishi lozim” degan so‘zlar “tanishib chiqishi va ushbu hujjatdan nusxa olishi shart” degan so‘zlar bilan almashtirilsin; 
 k) 32-band quyidagi tahrirda bayon etilsin:
 “32. Nobank kredit tashkilotlariga quyidagilar taqiqlanadi:
 mijozning shaxsan o‘zi yoki uning vakili bo‘lmagan hollarda xizmat ko‘rsatish;
 soxta nomdagi shaxslarga xizmatlar ko‘rsatish;
 mijozning shaxsini tasdiqlovchi hujjatlarisiz kredit va qarz berish hamda faktoring xizmatlarini amalga oshirish;
 lombardlarda – mijozning shaxsini tasdiqlovchi hujjatlarisiz mulklarni saqlash uchun qabul qilish.”;
 l) 33-bandning to‘rtinchi xatboshisi quyidagi tahrirda bayon etilsin:
 “jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish sohasida xalqaro hamkorlikda ishtirok etmayotgan davlatlarda joylashgan o‘zlarining sho’ba tashkilotlari, filiallari va vakolatxonalari tomonidan tegishli xalqaro standartlarga rioya qilinishi ustidan nazoratni kuchaytirishlari kerak;”; 
 m) 34-bandda:
 1-kichik band quyidagi tahrirda bayon etilsin:
 “1) uchinchi shaxslar tomonidan mijozning nobank kredit tashkiloti oldidagi eng kam oylik ish haqining 10 baravariga teng yoki undan ortiq bo‘lgan summadagi majburiyatlarining bajarilishi (majburiyatlarda shaxslarning o‘zgarishi);”;
 2-kichik band o‘z kuchini yo‘qotgan deb hisoblansin;
 n) 35-band quyidagi mazmundagi 3-kichik band bilan to‘ldirilsin:
 “3) mazkur bandning 1 va 2-kichik bandlarida nazarda tutilgan mezon va alomatlarga ega bo‘lmagan, mazkur Qoidalar va nobank kredit tashkilotining ichki qoidalari bilan belgilangan gumonli operatsiyalar toifasiga kirmaydigan, biroq jinoiy faoliyatdan olingan daromadlarni legallashtirishga va (yoki) terrorizmni moliyalashtirishga aloqadorligiga nobank kredit tashkilotida shubha mavjud bo‘lgan operatsiyalar.”; 
 o) VI bobning nomi quyidagi tahrirda bayon etilsin:
 “VI. Xatar darajasini aniqlash va baholash”;
 p) 38-band quyidagi tahrirda bayon etilsin:
 “38. Nobank kredit tashkiloti mijoz tomonidan jinoiy faoliyatdan olingan daromadlarni legallashtirish yoki terrorizmni moliyalashtirish maqsadida operatsiyalarni amalga oshirilishi bo‘yicha xatar darajasini (bundan buyon matnda xatar darajasi deb yuritiladi) aniqlash, baholash va uni kamaytirish bo‘yicha tegishli choralar ko‘rishi kerak.
 Xatar darajasi mijoz taqdim qilgan tegishli hujjatlar asosida, mijozning amalga oshiradigan operatsiyalari turlari va mazkur Qoidalarda belgilangan mezonlar hamda mijozni lozim darajada tekshirish natijalarini inobatga olgan holda mas’ul xodim tomonidan aniqlanadi va baholanadi.”;
 r) 39-bandda:
 quyidagi mazmundagi “e1” kichik band bilan to‘ldirilsin:
 “e1) mijozlarning nobank kredit tashkiloti oldidagi eng kam ish haqining 10 baravariga teng yoki undan ortiq bo‘lgan summadagi majburiyatlarini bajarmoqchi bo‘lgan shaxslar;”; 
 s) 66-band quyidagi tahrirda bayon etilsin:
 “66. Nobank kredit tashkilotlari pul mablag‘lari yoki boshqa mol-mulk bilan bog‘liq operatsiyalar to‘g‘risidagi axborotni, shuningdek identifikatsiyalash ma’lumotlarini va mijozlarni lozim darajada tekshirishga doir materiallarni hamda xizmat yozishmalarini qonun hujjatlarida belgilangan muddatlar davomida, lekin operatsiyalar amalga oshirilganidan yoki mijozlar bilan amaliy ish munosabatlari to‘xtatilganidan keyin kamida besh yil mobaynida saqlashlari shart.
 Mas’ul xodim yoki Ichki nazorat xizmati faoliyatida foydalanilgan barcha hujjatlarga (Markaziy bank va Departament bilan yozishmalar, jumladan taqdim etilgan xabarlarning qog‘oz va elektron shakldagi nusxalari, mijozlarning qog‘oz va elektron so‘rovnomalari, jurnallar va boshqa) kirish imkoniyatini cheklash maqsadida bunday hujjatlar va ularning ro‘yxati bevosita mas’ul xodim tomonidan maxsus jihozlangan xonada yoki yonmaydigan va muhrlanadigan seyfda saqlanishi kerak. 
 Elektron shakldagi hujjatlar dasturlash yo‘li asosida arxivlashtirilishi, elektron axborot tashuvchi vositalarga yozilishi va mas’ul xodim tomonidan ularning ro‘yxati bilan birga yonmaydigan va muhrlanadigan seyfda saqlanishi kerak.”;
 t) quyidagi mazmundagi 661-band bilan to‘ldirilsin:
 “661. Mas’ul xodim yoki Ichki nazorat xizmati faoliyatida foydalanilgan hujjatlar quyidagi muddatlar mobaynida saqlanishi kerak:
 Departamentga taqdim etilgan xabarlarning qog‘oz va elektron shakldagi nusxalari – 5 yil;
 gumonli va shubhali operatsiyalarni ro‘yxatga olish kitoblari – ular yangisi bilan almashtirilgandan keyin 5 yil;
 Markaziy bank, Departament va nobank kredit tashkilotining boshqa bo‘linmalari bilan yozishmalar – 5 yil.”;
 u) 73-band quyidagi mazmundagi xatboshi bilan to‘ldirilsin:
 “Nobank kredit tashkilotida ichki audit xizmati mavjud bo‘lganda, mas’ul xodim yoki Ichki nazorat xizmatining faoliyati samaradorligini monitoringi ichki audit xizmati tomonidan amalga oshiriladi.”.
 f) 3-ilovada:
 4-band quyidagi tahrirda bayon etilsin:
 “4. Mijoz bilan munosabatlar o‘rnatilgan sana.”;
 6-banddan “, xususan, hisobvaraq ochgan va hisobvaraq ochilganligini tasdiqlagan xodim (bosh buxgalter va uning o‘rinbosari)” degan so‘zlar chiqarib tashlansin.